Решение на Съда (трети състав) от 15 ноември 2012 г. — Zhejiang Aokang Shoes/Съвет
(Дело C‑247/10 P)
„Обжалване — Дъмпинг — Регламент (ЕО) № 1472/2006 — Внос на някои обувки с горна част от кожа с произход от Китай и Виетнам — Регламент (ЕО) № 384/96 — Член 2, параграф 7, буква б) — Статут на предприятие, функциониращо в условията на пазарна икономика — Член 9, параграф 6 — Индивидуално третиране — Член 17, параграф 3 — Изготвяне на извадка — Член 20, параграф 5 — Право на защита“
1.                     Обща търговска политика — Защита срещу дъмпинг — Дъмпингов марж — Определяне на нормалната стойност — Предоставяне на статут на предприятие, функциониращо в условията на пазарна икономика — Условия — Доказване в тежест на производителите — Компетентност на институциите да преценят доказателствата — Съдебен контрол — Граници (член 2, параграфи 1—7 от Регламент № 384/96 на Съвета, изменен с Регламент № 2117/2005) (вж. точки 22—24)
2.                     Обща търговска политика — Защита срещу дъмпинг — Дъмпингов марж — Определяне на нормалната стойност — Предоставяне на статут на предприятие, функциониращо в условията на пазарна икономика — Определяне чрез извадка на операторите, които имат право на този статут — Задължение на Комисията да разгледа молбите на оператори, които не са включени в извадката (член 2, параграф 7, буква б) и буква в), първа алинея и член 17 от Регламент № 384/96 на Съвета, изменен с Регламент № 2117/2005; Регламент № 1472/2006 на Съвета) (вж. точки 28—34 и 36)
3.                     Обжалване — Основателна жалба — Решаване на спора по същество от юрисдикцията, която се произнася по жалбата — Условие — Дело по което може да се постанови окончателно решение (член 61 от Статута на Съда) (вж. точка 35)
4.                     Жалба за отмяна — Отменително решение — Последици — Ограничаване от Съда — Съдебно решение за отмяна на регламент за налагане на окончателно антидъмпингово мито — Финансови последици за бюджета на Съюза, произтичащи на практика от тълкуването с обратна сила на основния регламент в предходно съдебно решение — Ограничаване на последиците на отменителното съдебно решение във времето — Липса (член 264, втора алинея ДФЕС) (вж. точки 38—40)
Предмет
Жалба срещу Решение на Общия съд (осми състав) от 4 март 2010 г. по дело Zhejiang Aokang Shoes и Wenzhou Taima Shoes/Съвет (T‑407/06 и T‑408/06), с което Общият съд отхвърля жалба за частичната отмяна на Регламент (ЕО) № 1472/2006 на Съвета от 5 октомври 2006 година за налагане на окончателно антидъмпингово мито и окончателното събиране на временното мито, наложено върху вноса на някои обувки с горна част от кожа с произход от Китайската народна република и Виетнам (ОВ L 275, стр. 1; Специално издание на български език, 2007 г., глава 11, том 50, стр. 3)
Диспозитив
1)
Отменя Решение на Общия съд на Европейския съюз от 4 март 2010 г. по дело Zhejiang Aokang Shoes и Wenzhou Taima Shoes/Съвет (T‑407/06 и T‑408/06).
2)
Отменя Регламент (ЕО) № 1472/2006 на Съвета от 5 октомври 2006 година за налагане на окончателно антидъмпингово мито и окончателното събиране на временното мито, наложено върху вноса на някои обувки с горна част от кожа с произход от Китайската народна република и Виетнам, в частта, в която се отнася до Zhejiang Aokang Shoes Co. Ltd.
3)
Осъжда Съвета на Европейския съюз да понесе съдебните разноски, направени от Zhejiang Aokang Shoes Co. Ltd. както в първоинстанционното, така и в настоящото производство.
4)
Европейската комисия понася съдебните разноски, направени от нея както в първоинстанционното, така и в настоящото производство.